Johannes Brever (1616−1700)

Johannes Brever (ka Breverus) (11. märts (vkj) 1616 Eisleben, Mansfeldi krahvkond – 12. mai (vkj) 1700 Riia) oli pedagoog, vaimulik ja kirjanik, Breverni aadlisuguvõsa Liivimaa liini rajaja. 1690. aastast oli ta Riia superintendent.

Elulugu
Päritolu ja varasem elukäik
Brever põlvnes XVII sajandi algul Alam-Sileesiast Frankensteinist Tüüringisse Mansfeldi krahvkonda elama asunud literaadisuguvõsast. Tema isa Johannes Brever (suri 1626) oli Eislebenis Mansfeldi krahvkonna konsistooriumi sekretär ja notar. Ema nimi oli Magdalena Happach.Genealogisches Handbuch der baltischen Ritterschaften. Teil: Estland. Bd III. Görlitz: Verlag E. U. Starke, 1930, lk 41. Õppis Eislebeni gümnaasiumis. 19-aastase noorukina lahkus ta 1634. aastal oma kodulinnast ja asus elama Liivimaale Riiga.Die evangelischen Prediger Livlands bis 1918. Köln-Wien: Böhlau Verlag, 1977. Nr 213.

Haridustee
Riias õppis ta neli aastat gümnaasiumis ja tulevase Liivimaa superintendendi Hermann Samsoni juures. Riia rae stipendiaadina astus ta 1639. aastal Marburgi ülikooli, kus promoveerus järgmisel aastal teoloogiamagistriks. 1641. aastal immatrikuleeriti ta Helmstedti ülikooli. Järgnevalt reisis ta Ida- ja Lääne-Friisimaal. Seejärel täiendas end Leideni, Leipzigi ja Wittenbergi ülikoolis. 1643. aastal naasis Riiga.Recke, Johann Friedrich von. Napiersky, Kard Eduard. Allgemeines Schriftsteller- und Gelehrten-Lexicon der Provinzen Livland, Esthland und Kurland. Erster Band. A-F. Mitau: bey Johann Friedrich Steffenhagen und Sohn, 1827, lk 250.

Pedagoog
Pärast Riiga tagasipöördumist sai temast samal aastal Riia gümnaasiumi kõnekunstiprofessor. Aastatel 1645−1650 oli ta gümnaasiumis filosoofia- ja seejärel ka ajalooprofessor. 1655. aastal tegutses Riia toomkooli inspektorina. Juba vaimulikus ametis teenides oli alates 1677. aastast Riia gümnaasiumi teoloogiaprofessor.
pisi|125px|Riia Peetri kirik. Brever oli ligi pool sajandit selle koguduse ülemvaimulik

Vaimulik
1656. aastal ordineeriti ta vaimulikuks ja nimetati Riia toomkoguduse diakoniks. 1957. aastal sai temast sama koguduse nädalapastor. Seejärel oli ta lühikest aega Riia Peetri koguduse ülemnädalapastor ja aastatel 1657−1658 Riia toomkiriku Riia toomkoguduse pastor. Alates 1657. aastast teenis ta ühtlasi Riia linnakonsistooriumi assessorina. 1658. aastalBreverus, Johannes, Deutsche Biographie, www.deutsche-biographie.de (vaadatud 04.07.2025) sai temast Riia Püha Peetri kiriku koguduse ülempastor, kellena oli ametis surmani 1700. aastal.Christian August Berkholz, Beiträge zur Geschichte der Kirchen und Prediger Riga's. Abth.1, Geschichte der einzelnen Kirchen nebst chronologischem Verzeichniss der Prediger und statistischen Auszügen aus den Kirchenbüchern, Riga, 1867, seite 30 1690. aastal valiti ta Riia superintendendiks. 1693. aastal promoveeriti Uppsala ülikooli teoloogiadoktoriks.

Mõisavaldused Liivimaal
1665. aastal pantis ta Zögede aadlisuguvõsalt viieks aastaks Krimulda kihelkonnas Sēja mõisa. 1679. aastal ostis ta selle päriseks, aga ilmselt ei jäänud see tema kätte kauaks.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 19. 1677. aastal langes tema kätte Johann Strubergi võlgade katteks Brieži mõis.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 106. Selle valdajana on teda nimetatud veel 1688. aastal.LVVA, f. 7348, n. 1, s. 55, L 22.

Viited

Kirjandus
Brevern, Georg von. Zur Geschichte der Familie von Brevern. Erster Band. Berlin: Puttkammer & Mühlbrecht, 1878. Lk 1−19 .
Die evangelischen Prediger Livlands bis 1918. Köln-Wien: Böhlau Verlag, 1977. Nr 213.
Recke, Johann Friedrich von. Napiersky, Karl Eduard. Allgemeines Schriftsteller- und Gelehrten-Lexicon der Provinzen Livland, Esthland und Kurland. Erster Band. A−F. Mitau: bey Johann Friedrich Steffenhagen und Sohn, 1827. Lk 250−255 

 Välislingid 

Kategooria:Baltisaksa vaimulikud
Kategooria:Brevernid
Kategooria:Riia superintendendid
Kategooria:Riia Püha Peetri koguduse vaimulikud
Kategooria:Saksa teoloogid
Kategooria:Marburgi ülikooli vilistlased
Kategooria:Sündinud 1616
Kategooria:Surnud 1700